
MUNICIPIUL TIMIŞOARA                                                                         
ADMINISTRATOR PUBLIC                                                                                                         
BIROU SALUBRIZARE                                                                            
SC2020
RAPORT DE SPECIALITATE
privind aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de operatorul  Companiei Locale de Termoficare  COLTERM SA 
în Stația de sortare a deșeurilor   Timișoara
Având în vedere Referatul de Aprobare a Proiectului de Hotărâre nr.SC2020 ______________ din ___________  a Primarului Municipiului Timișoara și Proiectul de hotărâre privind aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de operatorul  Companiei Locale de Termoficare  COLTERM SA în Stația de sortare a deșeurilor Timișoara    
Facem următoarele precizări:
Consiliile locale au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având atribuţii în domeniul stabilirii, ajustării ori modificării tarifelor propuse de operator în conformitate cu normele metodologice elaborate şi aprobate de A.N.R.S.C.
Având în vedere Hotărârea de Consiliu Local nr. 634 din 23.12.2020 privind  modificarea tarifelor aferente sortării deșeurilor reziduale și a deșeurilor reciclabile, tarife practicate de operatorul  Companiei Locale de Termoficare  COLTERM SA în Stația de sortare a deșeurilor   Timișoara;
Având în vedere  prevederile Legii nr.101/2006 a serviciului de salubrizare, republicată art.6 alin.1 lit k), l) și p);

Având în vedere prevederile Legii nr.51/2006 a serviciilor comunitare de utilităţi publice, actualizată, 
art.8  alin.1 şi 2 lit.i) 
Având în vedere prevederile Legii nr. 211/2011 privind regimul deşeurilor;

Având în vedere prevederile  Legii nr. 249/2015 privind modalitatea de gestionare a ambalajelor şi a deşeurilor de ambalaje;

Având în vedere Hotărârea de Guvern nr. 935/2019 pentru stabilirea salariului de bază minim brut pe țară garantat în plată, În condițiile unor noi reglementări legislative cu aplicabilitate  începând cu data de 01.01.2020 de la 2080 lei la 2230 lei;
 Având în vedere Hotărârea Consiliului Județean Timiș nr. 83 din 27.05.2020 privind  aprobarea modificării Contractului de concesiune nr. 7.243/13.06.2013 încheiat între Județul Timiș  prin Consiliul Județean Timiș și Asocierea Societatea RETIM ECOLOGIC SERVICE SA – Societatea RER SERVICE ECOLOGICE SRL prin  care au fost aprobate modificările tarifelor: 

- preluare deșeuri municipale reziduale în vederea depozitării de la 140,78 lei/to la 161,46 lei /to, fără TVA; 
- preluare deșeuri municipale reziduale în vederea tratării mecanico-biologice de la 119,43 lei/to la 131,76 lei/to fără TVA;

Având în vedere prevederile Ordinului ANRSC nr. 109 din 2007 privind aprobarea Normelor metodologice de stabilire, ajustare sau modificare a tarifelor pentru activitățile specific serviciului de salubrizare a localitaților;
Prezentăm următoarele aspecte: 

În condițiile unor noi reglementări legislative cu aplicabilitate  începând cu data de 01.01.2020,  respectiv Hotărârea de Guvern nr. 935/2019 pentru stabilirea salariului de bază minim brut pe țară garantat în plată, s-a stabilit  că salariul minim brut pe economie va crește de la 2080 lei la 2230 lei, începând cu 1 ianuarie 2020. Majorarea este de 7,2%. 
Având în vedere Hotărârea Consiliului Județean Timiș nr. 83 din 27.05.2020 privind  aprobarea modificării Contractului de concesiune nr. 7.243/13.06.2013 încheiat între Județul Timiș  prin Consiliul Județean Timiș și Asocierea Societatea RETIM ECOLOGIC SERVICE SA – Societatea RER SERVICE ECOLOGICE SRL, prin  care au fost aprobate modificările tarifelor.

 Prin documentația  Companiei Locale de Termoficare COLTERM SA nr. 7303 din 27.04.2020 înregistrată la Primăria Municipiului Timișoara cu nr. CM2019-32  din 27.04.2020 și completările ulterioare, respectiv adreselele   nr. 9609 din 02.06.2020  înregistrate la Primăria Municipiului Timișoara  cu nr. SC2020-12033 din 02.06.2020,  adresa nr. 9980  din 05.06.2020 înregistrată la Primăria Municipiului Timișoara cu nr. CM2020-37  din 05.06.2020, solicită modificarea tarifelor aferente sortării deșeurilor reziduale și a deșeurilor reciclabile practicate în prezent și stabilite prin HCL nr. 634 din 23.12.2020, după cum urmează:
	Activitate 
	Actual  
	Propus
	Modificare

	Reciclabil
	92,53   lei
	103.76 lei
	11,23 lei

	Rezidual
	204,88 lei 
	218.53 lei
	13.65 lei


Tabel 1. 
În data de 26.05.2020, a avut loc ședința Comisiei de analiză a solicitării de modificare a tarifelor aferente sortării deșeurilor reziduale și a deșeurilor reciclabile, tarife practicate de operatorul Compania Locală de Termoficare COLTERM SA, în Stația de Sortare Deșeuri a Municipiului Timișoara, numită prin Dispoziția Primarului nr. 289 din 04.03.2019. În urma analizării de către comisie a documentelor transmise   prin adresa  nr. 7303 din 27.04.2020, înregistrată la Primăria Municipiului Timișoara cu nr. CM2020-32 din 27.04.2020,  rezultă:
a. Nu se justifică prin documente următoarele :

b. asigurarea tichetelor de masă

c. suma prevăzută pentru tichetele de masă.   
d. sporul de vechime și justificarea procentului mediu al sporului de vechime;

e. tariful de 80 lei /angajat pentru Medicina Muncii;

f. justificarea celor 900 ore suplimentare menționate în fișa de fundamenare și în memoriu;
g. Justificarea veniturilor realizate, respectiv  a  celor 300.000 lei rezultați din vânzarea deșeurilor reciclabile;  
Având în vedere deficiențele constatate se solicită  CLT COLTERM SA, completarea documentației  în vederea modificării tarifelor aferente sortării deșeurilor reziduale și a deșeurilor reciclabile, cu următoarele documente:

1. Contract colectiv și/sau individual de muncă din care să rezulte următoarele: 

a. asigurarea tichetelor de masă

b. suma prevăzută pentru tichetele de masă  iar în cazul în care acest lucru nu rezultă din contract, să ne prezentați documentul din care să rezulte valoarea nominală pe tichet/angajat/pe lună;

c. sporul de vechime și justificarea procentului mediu al sporului de vechime;

2. Extras REVISAL sau documentul din care să rezulte numărul  de angajați care deservesc stația; 
3. Documentul (contract sau factură)  din care să rezulte taxa de 80 lei /angajat pentru Medicina Muncii;
4. Documentul/documentele din care să rezulte cele 900 ore suplimentare menționate în fișa de fundamenare și în memoriu:

5. Documentele care să justifie veniturile realizate; (Justificarea celor 300.000 lei rezultați din vânzarea deșeurilor reciclabile;)  

6. Documentul/documentele din care să rezulte achiziția celor 24.000 tone sârmă;
De asemenea a fost solicitată oportunitatea și posibilitatea întocmirii unui tarif distinct pentru deșeurile inerte (pământ, nisip, praf) rezultate din activitatea de măturat manual și mecanic stradal și care să cuprindă tariful de preluare pentru refuz la Depozitul Ghizela, la care să se adauge transportul. 
În data de 02.06.2020, CLT COLTERM SA  a completat solicitările transmise de comisie cu documentația nr. 9609 din 02.06.2020  înregistrată la Primăria Municipiului Timișoara cu nr. SC2020-12033 din 02.06.2020.
  În şedinţa de analiză a tarifelor CLT Colterm S.A., întrunită în data de 04.06.2020, ora 10.30, Comisia de analiză numită prin Dispoziţia Primarului nr. 289 din 04.03.2019, a analizat documentaţia depusă de CLT COLTERM SA cu completările acesteia, nr. 9609 din 02.06.2020, înregistrată la Primăria Municipiului Timișoara cu nr. SC2020-12033 din 02.06.2020, constatându-se că  unele specificaţii  din fişele de fundamentare nu sunt argumentate şi justificate în totalitate în memoriul justificativ şi fişele de fundamentare, solicitându-se în acest sens, prin adresă CLT COLTERM SA, următoarele completări:

· Documente din care să rezulte numărul total de ore suplimentare efectuate în anul 2019 şi justificarea acestora în memoriul justificativ;
· Completarea memoriului justificativ şi calcularea valorii tichetelor de masă la 11 luni şi modificarea calculului în fişa de fundamentare;
· Defalcarea şi justificarea sumelor şi a procentelor din Fișa de fundamentare şi memoriul justificativ privind sporul de vechime;
· Prezentarea Statului de funcţii semnat, datat şi parafat sau conform cu originalul;
· Prezentarea documentului din care să rezulte obligativitatea asigurării a  două rânduri de echipament de lucru în contractul colectiv de muncă;
· Refacerea calculelor în fişa de fundamentare şi modificarea sumelor aferente acestor defalcări şi justificări, şi prezentarea noilor tarife care rezultă din acestea;
Aceste justificări şi defalcări trebuie specificate atât în fişele de fundamentare cât şi în memoriul tehnic.  
  În şedinţa de analiză a tarifelor CLT COLTERM S.A., întrunită în data de 05.06.2020, ora 10.30 Comisia de analiză numită prin Dispoziţia Primarului nr. 289 din 04.03.2019, a analizat documentaţia depusă de CLT COLTERM SA cu nr. 9980, înregistrată la Primăria Municipiului Timișoara cu nr. CM2020-37 din 05.06.2020,  cu toate  completările ulterioare(fişe fundamentare, memoriu justificativ, inclusiv documentele aduse în completare), constatându-se că  toate documentele solicitate  Companiei Locale de Termoficare COLTERM SA corespund solicitărilor comisiei,  procedând la recalcularea tarifelor, reducând astfel tarifele propuse inițial, fapt ce rezultă din tabelul prezentat mai jos:

Propunere inițială

	Activitate 
	Actual  
	Propus
	Modificare

	Reciclabil
	92,53   lei
	105.70 lei
	13,17 lei

	Rezidual
	170,83 lei 
	218.52 lei
	13.74 lei


Propunere finală 

	Activitate 
	Tarif unic actual
	Tarif unic propus
	Modificare 

	Reciclabil 
	92,53 lei
	103,76 lei
	11,23 lei

	Rezidual 
	204,88 lei
	218,53lei
	13,65 lei


În concluzie propunem aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de CLT COLTERM SA în stația de sortare deșeuri a Municipiului Timișoara. 

Având în vedere prevederile legale expuse în prezentul raport, apreciem că proiectul de hotărâre privind aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de operatorul  Companiei Locale de Termoficare  COLTERM SA, îndeplinește condițiile pentru a fi supus dezbaterii și aprobării plenului consiliului local.

ȘEF BIROU SALUBRZARE, 




CONSILIER,

 
        

CORAȘ DANIEL





MIHAELA VATAMANU

1

